**Kúpna zmluva č. 13/2021**

o prevode vlastníckeho práva k nehnuteľnosti uzatvorená v zmysle § 588 a násl. Zákona č. 40/1964 Zb. v znení neskorších predpisov – občiansky zákonník

**Medzi účastníkmi:**

1. **Mária Kmeťová**, rod. Horváthová, nar. 08.03.1947, rod. č.: 475308/ , trvale bytom

Záhonok 488/3, 960 01 Zvolen - Môťová, občan SR, , ďalej ako **„predávajúci“**

a

1. **Obec Hontianske Moravce** v zastúpení Ing. Rudolf Gabryš, starosta obce, IČO: 00319911, DIČ: 2021152485, trvale bytom Hontianska 255/29, 962 71 Hontianske Moravce, ďalej ako **„kupujúci“**

Ďalej účastníci tejto zmluvy spoločne označovaní ako „zmluvné strany“ spôsobilí a oprávnení na právne úkony, dole označeného dňa a miesta sa dohodli na základe slobodnej a vážnej vôle na uzavretí tejto zmluvy za nasledovných podmienok:

**I. Predmet vlastníctva, údaje katastra nehnuteľností a predmet kúpnej zmluvy**

predávajúci je na základe titulu nadobudnutia uvedenom v časti B LV: vlastníci a iné oprávnené osoby nehnuteľností evidovaných na OÚ Krupina – odbor katastrálny, obec Hontianske Moravce, katastrálne územie Kostolné Moravce a to:

**A) VÝPIS Z LISTU VLASTNÍCTVA č. 77**

*ČÁSŤ A: MAJETKOVÁ PODSTATA*

**PARCELY registra "C" evidované na katastrálnej mape**

**Parcelné číslo Výmera v m2 Druh pozemku Spôsob využ. Poz. Umiest. poz.**

**314 433 zastavaná plocha a nádvorie 18 1**

*ČÁSŤ B: VLASTNÍCI A INÉ OPRÁVNENÉ OSOBY*

**Por. Číslo Vlastník spoluvlastnícky podiel**

**1 Kmeťová Mária r. Horváthová, Záhonok 488/3, Zvolen-Môťová,SR, 2/7**

**Dátum narodenia: 08.03.1947**

**B) VÝPIS Z LISTU VLASTNÍCTVA č. 76**

*ČÁSŤ A: MAJETKOVÁ PODSTATA*

**PARCELY registra "C" evidované na katastrálnej mape**

**Parcelné číslo Výmera v m2 Druh pozemku Spôsob využ. Poz. Umiest. poz.**

**320 1013 zastavaná plocha a nádvorie 15 1**

*ČÁSŤ B: VLASTNÍCI A INÉ OPRÁVNENÉ OSOBY*

**Por. Číslo Vlastník spoluvlastnícky podiel**

**1 Kmeťová Mária r. Horváthová, Záhonok 488/3, Zvolen-Môťová,SR, 4/14**

**Dátum narodenia: 08.03.1947**

Na prevádzaných nehnuteľnostiach nie sú v deň spísania tejto zmluvy v katastri nehnuteľností (ďalej len „KN“) na citovanom liste vlastníctva v časti C LV: zapísané žiadne ťarchy.

**II. Kúpna cena**

Cena nehnuteľností pre tento právny úkon bola podľa dohody účastníkov zmluvy zistená znaleckým posudkom číslo 10/2021 vypracovaná znalcom Ing. Marta Kalinová, Majerský rad 42, 963 01 Krupina, evidenčné číslo 915694.

Zmluvné strany predávajúci a kupujúci sa dohodli na kúpnej cene za predmet prevodu špecifikovaný v čl. I, bod A) a B) tejto zmluvy spolu v hodnote: **776,66 €,** slovom: sedemstosedemdesiaťšesť eur a šesťdesiaťšesť centov.

Kúpna cena bude predávajúcemu vyplatená zo strany kupujúceho bezhotovostne na účet číslo:\_\_\_\_\_\_\_\_\_\_\_\_\_\_\_\_\_\_\_\_\_\_ .

Zmluvné strany vyhlasujú, že výslovne súhlasia s týmito platobnými podmienkami.

**III. Právna a faktická kvalita predmetu kúpnej zmluvy, vady, odovzdanie, prevzatie**

Účastníci podrobne a bližšie neuviedli popis nehnuteľnosti, ktoré sú predmetom tejto zmluvy a to z dôvodu, že účastníci tejto zmluvy predmet zmluvy dobre poznajú.

Predávajúci predáva kupujúcemu nehnuteľnosti v stave spôsobilom na užívanie.

Vlastníctvo k prevádzaním nehnuteľnostiam a spôsob jeho užívania je v súlade s platnými právnymi predpismi, rozhodnutiami správnych orgánov a že nie sú známe žiadne okolnosti, ktoré by k vydaniu protichodného dokumentu štátneho orgánu mohli viesť.

Predávajúci prehlasuje a uisťuje kupujúceho, že v deň jeho podpisu na tejto zmluve a návrhu na vklad vlastníckeho práva:

1. Nie je prevod vlastníckeho práva nijakým spôsobom obmedzený alebo zakázaný,
2. Nie je vedený žiaden súdny spor, ani správne konanie (vyvlastnenie) k predmetu zmluvy a nie sú im známe žiadne okolnosti, ktoré by mohli viesť k začatiu takýchto konaní.

Predávajúci vyhlasuje, že s inými osobami ako s kupujúcimi neuzatvorili žiadnu zmluvu, ktorá by tejto osobe umožňovala nadobudnúť prevádzané nehnuteľnosti do vlastníctva, a to priamo ani nepriamo, ani v dôsledku vzniku sekundárnych právnych vzťahov alebo vyvodenia sankcií.

Len v prípade porušenia dohodnutých podmienok vyplývajúcich z tejto zmluvy si zmluvné strany vyhradzujú právo odstúpiť od tejto zmluvy v zmysle ust. § 48, ods. 1 a 2 občianskeho zákonníka a vzniká im povinnosť vrátiť si vzájomné plnenia, inak je od tejto zmluvy možné odstúpiť len na základe vzájomnej písomnej dohody oboch zmluvných strán.

Správny poplatok za zápis vkladu vlastníckeho práva do katastra nehnuteľností v zmysle ustanovení zákona č. 145/1995 Z. z. o správnych poplatkoch v znení neskorších noviel, hradí kupujúci.

**IV. Záverečné ustanovenia**

Kúpa pozemkov od predávajúceho bola schválená dňa\_\_.\_\_.2021 uznesením číslo\_\_/2021.

Táto zmluva nadobudne platnosť a účinnosť dňom podpísania všetkými zmluvnými stranami.

Právne účinky vkladu vlastníckeho práva vzniknú podľa § 28 č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších právnych predpisov na základe právoplatného rozhodnutia príslušného OÚ o jeho povolení.

Ak Okresný úrad – katastrálny odbor návrh na vklad vlastníckeho práva k Prevádzaným nehnuteľnostiam v prospech Kupujúceho podľa tejto Zmluvy zamietne alebo k prevodu vlastníckeho práva, za podmienok uvedených v tejto zmluve, na Kupujúceho z akéhokoľvek dôvodu nedôjde, účastníci sa zaväzujú vykonať neodkladne všetky potrebné úkony k tomu, aby vady boli odstránené a vklad povolený. Ak je chyba nenapraviteľná, sú si povinní vrátiť vzájomné poskytnuté plnenia v plnej výške bezodkladne, kedy sa o skutočnosti zamietnutia návrhu na vklad vlastníckeho práva dozvedeli.

Zmluvné strany vyhlasujú, že sú spôsobilé na právne úkony a ich zmluvná voľnosť nie je obmedzená, berú na vedomie, že do právoplatného rozhodnutia o vklade vlastníckeho práva do katastra nehnuteľností sú svojimi zmluvnými prejavmi viazané.

Ak je niektoré z ustanovení tejto zmluvy neúčinné alebo sa takým stane, nemá to vplyv na ostatné ustanovenia tejto zmluvy. Zmluvné strany sa dohodnú na ustanovení zodpovedajúcom účelu tejto zmluvy, ktoré nahradí neúčinné ustanovenie.

Zmluvné strany vyhlasujú, že túto zmluvu uzavreli na základe ich slobodnej vôle, zmluva nebola uzavretá v tiesni a za jednostranne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

Táto kúpna zmluva je vyhotovená v 5 vyhotoveniach, z ktorých 2 vyhotovenia zašle kupujúci Okresnému úradu Krupina, katastrálny odbor za účelom povolenia vkladu vlastníckeho práva v prospech kupujúceho. Predávajúci obdrží po podpise zmluvy jeden rovnopis, kupujúcemu ostávajú dve vyhotovenia.

Vo Zvolene, dňa .................2021 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mária Kmeťová**

(predávajúci, overený podpis)

V Hontianskych Moravciach, dňa .................2021 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obec Hontianske Moravce**

V zastúpení Ing. Rudolf Gabryš, starosta obce

(kupujúci)